ประกาศกระทรวงพลังงาน เรื่อง กำหนดเขตระบบการขนส่งปิโตรเลียมทางท่อ ในท้องที่อำเภออุทัย และอำเภอพระนครศรีอยุธยา จังหวัดพระนครศรีอยุธยา

ประกาศกระทรวงพลังงาน
ประกาศกระทรวงพลังงาน
เรื่อง
กำหนดเขตระบบการขนส่งปิโตรเลียมทางท่อ
ในท้องที่อำเภออุทัย
และอำเภอพระนครศรีอยุธยา จังหวัดพระนครศรีอยุธยา[๑]
 

ด้วย บริษัท ปตท. จำกัด (มหาชน)
มีความจำเป็นที่จะต้องดำเนินการก่อสร้างระบบการขนส่งปิโตรเลียมทางท่อ
และเครื่องหมายแสดงเขต ในท้องที่อำเภออุทัย และอำเภอพระนครศรีอยุธยา
จังหวัดพระนครศรีอยุธยา เพื่อนำก๊าซธรรมชาติมาใช้เป็นเชื้อเพลิงในการผลิต
รองรับการขยายตัวทางเศรษฐกิจและอุตสาหกรรมอันจะเป็นประโยชน์ในทางเศรษฐกิจและความมั่นคงของประเทศ

อาศัยอำนาจตามความในมาตรา ๔ แห่งพระราชกฤษฎีกากำหนดอำนาจ
สิทธิและประโยชน์ ของบริษัท ปตท. จำกัด (มหาชน) พ.ศ. ๒๕๔๔ มาตรา ๓๐
แห่งพระราชบัญญัติการปิโตรเลียมแห่งประเทศไทย พ.ศ. ๒๕๒๑ และมาตรา ๒๖
แห่งพระราชบัญญัติทุนรัฐวิสาหกิจ พ.ศ. ๒๕๔๒
อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคล ซึ่งมาตรา
๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงพลังงานจึงออกประกาศกำหนดเขตระบบการขนส่งปิโตรเลียมทางท่อและเครื่องหมายแสดงเขต
โดยเริ่มต้นจากจุดเชื่อมต่อระบบท่อส่งก๊าซธรรมชาติโครงการท่อส่งก๊าซธรรมชาติโรจนะเพาเวอร์
บริเวณหลักกิโลเมตรที่ ๑๒+๕๐๐ ของทางหลวงแผ่นดินหมายเลข ๓๐๙ ในท้องที่ตำบลคานหาม
อำเภออุทัย จังหวัดพระนครศรีอยุธยา ถึงสถานีควบคุมความดันและวัดปริมาตรก๊าซบริษัท
โอสถสภา จำกัด (อยุธยา) ท้องที่ตำบลคลองสวนพลู อำเภอพระนครศรีอยุธยา
จังหวัดพระนครศรีอยุธยา ผ่านท้องที่ต่างๆ ตามแผนที่ท้ายประกาศ ดังต่อไปนี้
(๑)
ช่วงที่ ๑ มีขนาดความกว้างของเขต ๔ เมตร และความยาวของเขต ๓,๒๐๐ เมตร
วางอยู่ในเขตทางหลวงแผ่นดินหมายเลข ๓๐๙ ท้องที่ตำบลคานหาม อำเภออุทัย และตำบลคลองสวนพลู
อำเภอพระนครศรีอยุธยา จังหวัดพระนครศรีอยุธยา
(๒)
ช่วงที่ ๒ มีขนาดความกว้างของเขต ๔ เมตร และความยาวของเขต ๑,๖๐๐ เมตร
วางอยู่ในท้องที่ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา


ประกาศ
ณ วันที่ ๙ กุมภาพันธ์ พ.ศ. ๒๕๔๗
พรหมินทร์
เลิศสุริย์เดช
รัฐมนตรีว่าการกระทรวงพลังงาน
[เอกสารแนบท้าย]

๑. แผนที่
ท้ายประกาศกระทรวงพลังงาน เรื่อง
กำหนดเขตระบบการขนส่งปิโตรเลียมทางท่อในท้องที่อำเภออุทัย และอำเภอพระนครศรีอยุธยา
จังหวัดพระนครศรีอยุธยา โครงการท่อส่งก๊าซธรรมชาติไปยัง บริษัท โอสถสภา จำกัด (อยุธยา)
ลงวันที่ 9 เดือนกุมภาพันธ์ พ.ศ. 2547
๒.
เครื่องหมายแสดงเขตระบบการขนส่งปิโตรเลียมทางท่อตามประกาศกระทรวงพลังงาน
เรื่อง กำหนดเขตระบบการขนส่งปิโตรเลียมทางท่อในท้องที่อำเภออุทัย และ
อำเภอพระนครศรีอยุธยา จังหวัดพระนครศรีอยุธยา โครงการท่อส่งก๊าซธรรมชาติไปยัง
บริษัท โอสถสภา จำกัด (อยุธยา) ลงวันที่ 9 กุมภาพันธ์ พ.ศ. 2547

(ดูข้อมูลจากภาพกฎหมาย)































ฐิติพงษ์/พิมพ์
๖
ธันวาคม ๒๕๔๘

[๑]
รก.๒๕๔๗/พ๔๘ง/๑/๓๐
เมษายน ๒๕๔๗